LV Eiropas Savienības Oficiālais Vēstnesis C 144/1

ZIŅOJUMS PAR BUDŽETA UN FINANŠU VADĪBU 2008. GADĀ

(2009/C 144/01)

SATURS

Ziņojums par budžeta un finanšu vadību 2008. gadā

1. Ievads

2. Vispārējs pārskats par budžeta izpildi 2008. gadā

3. Budžeta izpilde 2008. gadā pa nodaļām

Pielikumi – Tabulas par budžeta izpildi 2008. gadā

I pielikums Pārvietojumi 2008. gada budžetā atbilstoši Finanšu regulas 22. un 24. pantam

II pielikums Ieņēmumu salīdzinājums pa sadaļām 2008. gadā un 2007. gadā

III pielikums Ieņēmumi budžetā pa sadaļām

IV pielikums Apropriāciju izlietojuma salīdzinājums 2008. gadā un 2007. gadā

V pielikums Budžeta apropriāciju izlietojums pa sadaļām

VI pielikums 2008. gada apropriāciju detalizēts izlietojums – 1. un 4. rādītājs

Ziņojums par budžeta un finanšu vadību 2008. gadā

1. IEVADS

Šajā ziņojumā, kas atbilstoši Finanšu regulas 122. pantam un Īstenošanas kārtības 185. pantam ir pievienots Tiesas pārskatam par 2008. gadu, ir aprakstīts apropriāciju izlietojuma līmenis. Tāpat tas sniedz koncentrētu informāciju par pārskaitījumiem starp dažādiem budžeta posteņiem, kas veikti 2008. gadā.

Šī ziņojuma 2. nodaļa sniedz vispārēju pārskatu par budžeta izpildi 2008. gadā, un 3. nodaļā ir sīkāk aplūkots katrā budžeta nodaļā paredzēto līdzekļu izlietojums.

Visbeidzot, pielikumos atrodas tabulas, kurās ir apkopota informācija saistībā ar budžeta izlietojumu 2008. gadā.

Lai iepazītos ar pašas Tiesas darbu, lasītāji var aplūkot Tiesas 2008. gada ziņojumu interneta vietnē (http://curia.europa.eu), kur sniegta detalizēta informācija un statistika par Tiesas, Pirmās instances tiesas un Civildienesta tiesas darbu.

2. VISPĀRĒJS PĀRSKATS PAR BUDŽETA IZPILDI 2008. GADĀ

2.1. Ieņēmumi

Tiesas paredzētie ieņēmumi 2008. gadam bija EUR 36 539 000.

Kā zemāk norādīts 1. tabulā, konstatētās tiesības 2008. gadā sasniedza EUR 38 785 961 un par 6,15 % pārsniedz paredzētos ieņēmumus (1).

1. tabula

Paredzētie ieņēmumi un konstatētās tiesības

(euro) SADAĻA Paredzētie ieņēmumi 2008. gadā Konstatētās tiesības 2008. gadā % no kopējā 4. Ieņēmumi no personām, kas saistītas ar iestādēm un citām Kopienu organizācijām 36 439 000,00 37 644 913,84 97,06 5. Ieņēmumi no iestādes administratīvās darbības 90 000,00 1 112 497,04 2,87 9. Dažādi ieņēmumi 10 000,00 28 551,00 0,07 Kopā 36 539 000,00 38 785 961,88 100,00 % 100 % 106,15 %

Ir redzams, ka 4. sadaļas ieņēmumi – konstatētās tiesības (galvenokārt atskaitījumi no Tiesas locekļu un personāla atalgojuma nodokļu un sociālās apdrošināšanas iemaksu veidā) veido ļoti lielu daļu no visiem ieņēmumiem (97,06 %), bet ieņēmumi no 5. un 9. sadaļas (galvenokārt ienākumi no publikāciju tirdzniecības, apdrošinājuma summu samaksa, telekomunikāciju un finanšu pakalpojumu summu samaksa) veido mazāk par 3 % no kopsummas.

II un III pielikums sniedz papildu informāciju skaitļos par visu ieņēmumu plūsmu (pārnestie ieņēmumi–tiesības, konstatētie ieņēmumi–tiesības un iekasētie ieņēmumi–tiesības).

Var konstatēt, ka iekasētie ieņēmumi (EUR 38 737 467) veido 99,88 % no 2008. gadā konstatētajām tiesībām (99,18 % 2007. gadā).

Attiecībā uz ieņēmumiem no tiesībām, kas ir pārnestas no iepriekšējā gada, 2. tabula parāda, ka šie 4. sadaļas ieņēmumi, tāpat kā ieņēmumi šajā gadā, veido vislielāko daļu no visiem ieņēmumiem no pārnestajām tiesībām (93,83 %). Summas, kas vēl ir jāiekasē atbilstoši 4. sadaļai, pamatā ir no valstu pensiju fondiem iekasējamās summas pensiju tiesību pārejas ietvaros.

2. tabula

Ieņēmumi no pārnestajām tiesībām

(euro) SADAĻA Pārnesti no 2007. gada uz 2008. gadu Ieņēmumi no pārnestajām tiesībām % no kopējā 4. Ieņēmumi no personām, kas saistītas ar iestādēm un citām Kopienu organizācijām 308 417,42 272 608,32 93,83 5. Ieņēmumi no iestādes administratīvās darbības 19 182,76 17 917,35 6,17 9. Dažādi ieņēmumi 0,00 0,00 0,00 Kopā 327 600,18 290 525,67 100,00 % 100 % 88,68 %

2.2. Izdevumi

2.2.1. Gada apropriācijas

Tiesas budžetā paredzētās apropriācijas 2008. gadam sasniedza EUR 294 077 591.

Kā to rāda 3. tabula, 2008. gada budžeta izpilde sasniedza EUR 290 385 281 un atspoguļo galīgo apropriāciju izmantošanas līmeni 98,74 % apmērā, uzlabojot apropriāciju izmantošanu salīdzinājumā ar iepriekšējo gadu (97,40 % 2007. gadā).

Redzams arī, ka, tāpat kā iepriekšējos gados, vairāk nekā trīs ceturtdaļas no Tiesas budžeta ir veltītas izdevumiem, kas saistīti ar personālu (75,30 % 2008. gadā).

3. tabula

Gada saistību apropriācijas

(euro) Sadaļa Apropriācijas 2008. gadam Saistības 2008. gadam % no kopējā 1. Iestādē strādājošie 222 070 742,00 218 656 267,51 75,30 2. Ēkas, iekārtas un dažādi darbības izdevumi 71 970 249,00 71 717 563,28 24,70 3. Izdevumi saistībā ar iestādes īpašajiem uzdevumiem 36 600,00 11 450,27 — 10. Citi izdevumi 0,00 0,00 — Kopā 294 077 591,00 290 385 281,06 100,00 % 100 % 98,74 %

IV, V un VI pielikums sniedz papildu informāciju skaitļos par 2008. gada apropriāciju izlietojumu (salīdzinājums ar 2007. gadu, kopējā izpilde un budžeta pozīciju detalizēta izpilde).

2.2.2. Pārnestās apropriācijas

4. tabula rāda, ka no 2007. gada uz 2008. gadu pārnestās apropriācijas, kuru kopsumma sasniedza EUR 12 919 099, tika ļoti lielā mērā izlietotas (91,42 % 2008. gadā salīdzinājumam ar 87,53 % 2007. gadā attiecībā uz apropriācijām, kas bija pārnestas no 2006. uz 2007. gadu).

4. tabula

Pārnesto apropriāciju izlietojums

(euro) Sadaļa Pārnestās apropriācijasno 2007. uz 2008. gadu Maksājumi no pārnestajām apropriācijām Anulētās apropriācijas 1. Iestādē strādājošie 3 544 641,35 2 980 571,66 564 069,69 2. Ēkas, iekārtas un dažādi darbības izdevumi 9 372 458,01 8 828 072,58 544 385,43 3. Izdevumi saistībā ar iestādes īpašajiem uzdevumiem 2 000,00 2 000,00 0,00 10. Citi izdevumi 0,00 0,00 0,00 Kopā 12 919 099,36 11 810 644,24 1 108 455,12 % 100 % 91,42 % 8,58 %

V un VI pielikums sniedz papildu informāciju skaitļos par apropriāciju, kas pārnestas no 2007. gada uz 2008. gadu, izlietojumu (kopējā izpilde procentos un budžeta pozīciju detalizēta izpilde).

2.2.3. Apropriāciju pārvietojumi

2008. gadā Tiesa veica 18 budžeta apropriāciju pārvietojumus atbilstoši Finanšu regulas 22. un 24. pantam par kopsummu EUR 10 931 540, t. i., par mazāku summu nekā šāda paša veida pārvietojumu summu 2007. gadā (17 pārvietojumi par EUR 14 831 500).

Atbilstoši Finanšu regulas 22. panta 2. punktam un 24. panta 2., 3. un 4. punktam par 8 pārvietojumiem tika paziņots budžeta lēmējinstitūcijai. To kopsumma ir EUR 8 695 500, un tie atbilst 80 % no visiem pārvietojumiem gada laikā.

Turklāt 10 pārvietojumu pantu ietvaros, kas netika paziņoti budžeta lēmējinstitūcijai, kopsumma ir EUR 2 236 040, un tie atbilst 20 % no visiem pārvietojumiem gada laikā.

I pielikums sniedz informāciju par visiem šiem apropriāciju pārvietojumiem, kā arī attiecīgajām budžeta pozīcijām).

3. BUDŽETA IZPILDE 2008. GADĀ PA NODAĻĀM

3.1. 1. SADAĻA – Iestādē strādājošie

Kā to rāda 5. tabula, galīgās 2008. gada budžetā paredzētās dotācijas 1. sadaļai apmērs ir EUR 222 070 742 un tā atbilst gandrīz 76 % no visa Tiesas budžeta. Šī apropriācija ir izmantota EUR 218 656 267 apmērā, proti 98,46 % apmērā (salīdzinājumā ar 96,89 % 2007. gadā). Šajā sadaļā paredzētie izdevumi ir pieauguši par 6,03 % salīdzinājumā ar 2007. gadu.

5. tabula

Gada apropriāciju izlietojums

(euro) 1. sadaļa Apropriācijas 2008. gadam Saistības 2008. gadam Izlietots % 1 0. Iestādes locekļi 28 824 623,00 28 131 683,65 97,60 1 2. Ierēdņi un pagaidu darbinieki 174 905 500,00 172 675 432,74 98,72 1 4. Citi darbinieki un ārējie pakalpojumi 14 396 460,00 13 964 180,16 97,00 1 6. Citi izdevumi saistībā ar iestādē strādājošajiem 3 944 159,00 3 884 970,96 98,50 Kopā 222 070 742,00 218 656 267,51 98,46

3.1.1. 1 0. nodaļa – Iestādes locekļi

No galīgās šīs nodaļas apropriācijas EUR 28 824 623 apmērā tika izlietoti EUR 28 131 683 jeb 97,60 %, kas būtiski uzlabo šo rādītāju salīdzinājumā ar 2007. gadu (93,91 %).

Ir jāatzīmē, ka lielākā daļa apropriācijas, kas 2008. gadā ir pieprasīta 1 0. nodaļai “Iestādes locekļi”, tika aprēķināta, pamatojoties uz algas palielinājuma likmi 2,2 % apmērā, savukārt faktiskais palielinājums 2007. gada decembrī sasniedza tikai 1,4 %. Šī palielinājuma starpība 0,8 % apmērā ļāva ietaupīt līdzekļus salīdzinājumā ar sākotnējām prognozēm.

Turklāt ir konstatējami ietaupījumi arī budžeta posteņos, kas ir saistīti ar izdevumiem sakarā ar visu trīs tiesu locekļu nomaiņu (pārejas pabalsts, piemaksas par darba pienākumu pildīšanas uzsākšanu, pārcelšanu citā amatā un darba pienākumu pildīšanas izbeigšanu). Šādas atšķirības izriet no parastā budžeta sagatavošanas procesa, kura laikā priekšlaicīgi tiek piesardzīgi veiktas prognozes par locekļu nomaiņu (aptuveni pusotru gadu pirms nomaiņas dienas), jo locekļu nomaiņa tiek veikta gan pēc dalībvalstu, gan pēc pašu tiesas locekļu pieņemtajiem lēmumiem.

Papildus bija iespējams veikt dažus grozījumus sākotnējā dotācijā šai nodaļai, kas ir detalizēti norādīti I pielikumā. Papildus iekšējam 1 0. nodaļas papildinājumam (1 0 3. pants “Pensijas” sakarā ar neparedzētu locekļu došanos pensijā pēc pašu lūguma) pārvietojumi tika veikti tikai uz 2. sadaļas 2 0 0 1. posteni “Īre-pirkums” (sk. komentārus par 2 0. nodaļas “Ēkas un papildu izdevumi” apropriācijām).

3.1.2. 1 2. nodaļa – Ierēdņi un pagaidu darbinieki

No galīgās šīs nodaļas apropriācijas EUR 174 905 500 apmērā tika izlietoti EUR 172 675 432 jeb 98,72 %, kas būtiski uzlabo šo rādītāju salīdzinājumā ar 2007. gadu (97,68 %).

Šie labie rezultāti izriet no visu Tiesas dienestu aktīvās darbā pieņemšanas politikas. Amatu aizpildīšanas līmenis ir ļoti labs attiecībā uz amatiem, kas tika piešķirti sakarā ar 2004. gada paplašināšanos, kā arī attiecība uz pēdējās paplašināšanās kārtas sakarā paredzētajiem amatiem. Iekļaujot amatus, kas piešķirti neatkarīgi no paplašināšanās kārtām, amatu aizpildīšanas līmenis 2008. gada 31. decembrī sasniedza 98 %, kas ir ļoti augsts, ja tiek ņemta vērā parastā personāla rotācija.

Tomēr 1 2. nodaļā tika veikti daži līdzekļu ietaupījumi, kurus galvenokārt izskaidro šādi iemesli:

— apropriācijas, kas pieprasītas posteņiem saistībā ar algu un saistītajiem izdevumiem attiecībā uz 2008. gadu tika aprēķinātas, pamatojoties uz algas palielinājuma likmi 2,2 % apmērā, savukārt faktiskais palielinājums 2007. gada decembrī sasniedza tikai 1,4 %. No tā izriet ietaupījumi no algu izmaksām visa gada laikā.

— pieņemšanas darbā gaita ir lēnāka, nekā bija paredzēts, un joprojām pastāv zināmas grūtības saistībā ar pieņemšanu darbā, kur nepieciešama īpaša kvalifikācija (informātikas speciālisti un mutvārdu tulki).

Ir jāuzsver, ka konstatētais pārpalikums ir relatīvi minimāls, ņemot vērā 1 2. nodaļas kopējo apjomu (aptuveni 60 % no Tiesas budžeta) un grūtības saistībā ar budžeta prognozēšanu aptuveni 12 mēnešus iepriekš, izmantojot noteiktus prognozēšanas raksturlielumus, kas var būt tikai aptuveni (atalgojuma paaugstināšanas koeficienti, inflācijas likme, pieņemšanas darbā gaita vai personāla mainība …). Turklāt Tiesas pastāvīgās pūles pēdējo gadu laikā (attiecībā uz tās prognožu kvalitāti un ikgadējo budžeta izpildi) ļāva samazināt konstatētos pārpalikumus, kas ir vispārēja tendence 2008. gadā.

Tāpat bija iespējams veikt dažus grozījumus sākotnējā dotācijā šai nodaļai, kas ir detalizēti norādīti 1. pielikumā. Papildus iekšējam nodaļas papildinājumam (1 2 0 4. pants “Piemaksas, kas saistītas ar darba pienākumu pildīšanas uzsākšanu, pārcelšanu citā amatā un darba pienākumu pildīšanas izbeigšanu”) apropriāciju pārvietojumi ļāva pamatā papildināt 2 0 0 1. posteni “Īre-pirkums” un nedaudz papildināt 1 6 1 2. posteni “Profesionālā pilnveidošanās”, 2 1 0 0. posteni “Aprīkojuma un programmatūras pirkums, darbi, apkope un apsaimniekošana” un 2 1 0 2. posteni “Ārējie pakalpojumi programmatūras un sistēmu izmantošanai, īstenošanai un apsaimniekošanai” (atbilstoši komentāri ir sniegti zemāk pie attiecīgajām budžeta nodaļām).

3.1.3. 1 4. nodaļa – Citi darbinieki un ārējie pakalpojumi

Kopumā no galīgās šīs nodaļas apropriācijas EUR 14 396 460 apmērā tika izlietoti EUR 13 964 180 jeb 97 %, kas būtiski uzlabo šo rādītāju salīdzinājumā ar 2007. gadu (93,94 %).

Divi šīs nodaļas posteņi veido 93 % no galīgajām apropriācijām. Tie ir 1 4 0 0. postenis “Citi darbinieki”, kas ir izlietots par 99,73 % (98,83 % 2007. gadā) un 1 4 0 6. postenis “Pakalpojumi tulkošanas jomā”, kas ir izlietots par 96,98 %, būtiski uzlabojot 2007. gada rādītājus (93,54 %). Šajā pēdējā jomā, kurā ietilpst gan ārēji rakstveida un mutvārdu tulkošanas pakalpojumi, kas ir nepieciešami normālam tiesu darbam, apropriāciju izlietojuma uzlabojums daļēji ir izskaidrojams ar tiesas darba pieaugumu, gan daļēji ar īpašām grūtībām mutvārdu tulku pieņemšanā darbā sakarā ar nepietiekamo konkursu laureātu skaitu.

3.1.4. 1 6. nodaļa – Citi izdevumi saistībā ar iestādē strādājošajiem

No galīgās šīs nodaļas apropriācijas EUR 3 944 159 apmērā tika izlietoti EUR 3 884 970 jeb 98,5 %, kas būtiski uzlabo šo rādītāju salīdzinājumā ar 2007. gadu (95,19 %).

Divi šīs nodaļas posteņi veido vairāk nekā 77 % no galīgajām apropriācijām. Tie ir 1 6 1 2. postenis “Profesionālā pilnveidošanās”, kas ir izlietots par 97,80 %, un 1 6 5 4. postenis “Mazu bērnu novietnes un silītes”, kas ir izlietots par 100 %.

Kā to rāda I pielikums, pārvietojumi no 1 2. nodaļas ļāva apmierināt neparedzētās vajadzības, kas tika konstatētas 1 6. nodaļā.

Pirmkārt, 1 6 1 2. postenis “Profesionālā pilnveidošanās” tika papildināts no 1 2. nodaļas “Ierēdņi un pagaidu darbinieki”, jo tas bija jānostiprina galvenokārt, lai apmaksātu speciālo valodu kursu juristiem lingvistiem un mutvārdu tulkiem skaita pieaugumu tiešā saistībā ar 2004. un 2007. gada paplašināšanos, kā arī saistībā ar steidzamības prejudiciālā nolēmuma tiesvedības ieviešanu no 2008. gada 1. marta, kas palielina prasības pēc valodu nodrošinājuma. Šis apropriāciju papildinājums valodu mācībām ir jāaplūko plašākā kontekstā. Tiesai, kuras 50 % darbinieku strādā tulkošanas dienestos (rakstveida un mutvārdu tulkošana), tas ir ilgtermiņa ieguldījums, kas turklāt līdz šim brīdim ir ļāvis maksimāli ierobežot vajadzību pēc papildu amatiem šajā jomā.

Otrkārt, tika papildināts 1 6 5 4. postenis “Mazu bērnu novietnes un silītes”, kas ir pilnībā paredzēts, lai finansētu starpiestāžu darbību, kuru pārvaldītājas iestādes ir, pirmkārt, Eiropas Parlaments attiecībā uz silītēm un, otrkārt, Komisija – attiecībā uz bērnudārzu/mācību centru. Pārvaldītājas iestādes sastapās ar darbību, kas attiecas uz bērniem, apjoma ievērojamu pieaugumu (kas tieši saistīts ar divām nesenajām paplašināšanās kārtām) ar sekām, kas no tā izriet – investīcijām infrastruktūrā un vajadzību piesaistīt ārējus speciālistus. Tomēr informācija par šā pieauguma apmēru un tā ietekmi uz budžetu vēl nebija pieejama 2008. gada budžeta sagatavošanas laikā, līdz ar to apropriācijas bija jāpapildina ar līdzekļiem no 1 2. nodaļas.

3.2. 2. SADAĻA – Ēkas, iekārtas un dažādi darbības izdevumi

Kā rāda 6. tabula, galīgās 2008. gada budžetā paredzētās dotācijas 2. sadaļai apmērs ir EUR 71 970 249 un tā atbilst nedaudz mazāk par vienu ceturtdaļu no visa Tiesas budžeta. Šī apropriācija ir izmantota EUR 71 717 563 apmērā, proti, 99,65 % apmērā (salīdzinājumā ar 99,30 % 2007. gadā).

6. tabula

Gada apropriāciju izlietojums

(euro) 2. sadaļa Apropriācijas 2008. gadam Saistības 2008. gadam Izlietots % no kopējā 2 0. Ēkas un papildu izdevumi 44 881 884,00 44 737 141,23 99,68 2 1. Informātika, aprīkojums un iekārtas: pirkums, īre un apsaimniekošana 20 165 398,00 20 112 512,05 99,74 2 3. Administratīvās darbības kārtējie izdevumi 3 054 265,00 3 029 172,15 99,18 2 5. Sanāksmes un konferences 728 340,00 704 344,23 96,71 2 7. Informācija: iegāde, arhivēšana, sagatavošana un izplatīšana 3 140 362,00 3 134 393,62 99,81 Kopā 71 970 249,00 71 717 563,28 99,65

3.2.1. 2 0. nodaļa – Ēkas un papildu izdevumi

No galīgās šīs nodaļas apropriācijas EUR 44 881 884 apmērā tika izlietoti EUR 44 737 141 jeb 99,68 %.

Kā tas ir paskaidrots zemāk, šīs nodaļas izdevumu pieaugums (15,57 % salīdzinājumā ar 2007. gadu) ir tieši saistīts ar jauniem ieguldījumiem nekustamajā īpašumā.

Galīgās 2 0 0. panta “Ēkas” un 2 0 2. panta “Izdevumi saistībā ar nekustamo īpašumu” apropriācijas veido attiecīgi 76 % (EUR 34 168 359) un 24 % (EUR 10 713 525) no visām šīs nodaļas apropriācijām.

Attiecībā uz 2 0 0. pantu, 2 0 0 0. posteņa “Īre” izdevumi sasniedz EUR 11 182 459 (izlietoti 100 %) un 2 0 0 1. posteņa “Īre–pirkums” izdevumi sasniedz EUR 21 116 349 (izlietoti 100 %). Šī pēdējā posteņa izdevumi lielā mērā ir paredzēti avansa maksājumiem, ievērojot ar Luksemburgas iestādēm noslēgtos līgumus, par notiekošajiem būvniecības darbiem, galvenokārt jaunās Tiesu pils projektu, kas bija jāīsteno sakarā ar abām pēdējām paplašināšanās kārtām.

Šajā būvniecības projektā ietilpst vecās Tiesu pils atjaunošana, kā arī “gredzena” ap Tiesu pili izbūve, divu augstu torņu būvniecība un savienojošas galerijas starp veco un jauno ēku izbūve. Būvniecības/atjaunošanas darbi pamatā tika pabeigti 2008. gadā, kas ļāva Tiesas locekļiem un personālam iekārtoties jaunajās ēkās paredzētajā termiņā.

Ievērojot labu finanšu pārvaldību un kā jau minēts iepriekš, budžeta 1 0. un 1 2. nodaļā paredzēto apropriāciju pārpalikums (kopā 7 miljoni) tika izmantots papildus tiem avansa maksājumiem, kas šajā sakarā jau bija paredzēti 2008. gada budžetā. Šāda operācija pilnībā atbilst vadlīnijām, kuras Kopienu būvniecības projektiem noteikušas abas budžeta lēmējinstitūcijas, lai samazinātu šādu projektu ietekmi uz nākošo gadu budžetiem.

Ir arī jāpiemin, ka apropriācijas, kas netika izmantotas 2 0 0 7. postenī “Telpu iekārtošana” (sakarā ar dažu pārvietojamo plauktu neierīkošanu jaunajā Tiesu pilī), tika pārvietotas uz 2 0 0 8. posteni “Izmaksas pirms ēku celtniecības”, lai nodrošinātu labāku šī nozīmīgā būvniecības projekta realizāciju.

2 0 2. pantā paredzētie izdevumi galvenokārt ir izdevumi EUR 10 611 632 apmērā par tīrīšanu un uzkopšanu, enerģijas patēriņu un ēku drošību/uzraudzību (izlietoti par 99,05 %). Šo izdevumu pieaugums ir tieši saistīts ar darbinieku skaita pieaugumu un jaunām izmantojamām platībām.

3.2.2. 2 1. nodaļa – Informātika, aprīkojums un iekārtas

No galīgās šīs nodaļas apropriācijas EUR 20 165 398 apmērā tika izlietoti EUR 20 112 512,05 jeb 99,74 %, un tās atbilst vairāk nekā 90 % izdevumu par informātiku un iekārtām.

Tāpat kā attiecībā uz 2 0. nodaļas izdevumiem, šīs nodaļas izdevumu pieaugums (par 40,12 % salīdzinājumā ar 2007. gadu) galvenokārt atbilst jauniem ieguldījumiem (informātikā un iekārtās), kas nepieciešami jauno ēku ekspluatācijai 2008. gadā.

Attiecībā uz 2 1 0. pantu “Aprīkojums, lietošanas izdevumi un ar informātiku un telekomunikācijām saistīti pakalpojumi” pieejamie resursi tāpat kā iepriekšējos gados tika veltīti regulārai inventāra atjaunošanai, pastāvošo sistēmu uzturēšanai, regulārajām atbalsta darbībām un jauniem informātikas projektiem tiesu un administratīvā darba jomā.

Šajā sakarā papildu apropriācija (EUR 345 000 no 1 2. nodaļas) 2 1 0 2. postenim “Ārējie pakalpojumi programmatūras un sistēmu izmantošanai, īstenošanai un apsaimniekošanai” ļāva atrisināt problēmas informātikas speciālistu pieņemšanā darbā, izmantojot apakšuzņēmēju pakalpojumus prioritāram programmu nodrošinājumam, tostarp jaunās steidzamības prejudiciālā nolēmuma tiesvedības ieviešanai 2008. gada 1. martā, kuras izmaksas nebija paredzamas 2008. gada budžeta sagatavošanas laikā.

Kā tas jau bija paredzēts, papildus šādām darbībām liela daļa no 2 1 0. panta paredzētajiem resursiem (nedaudz vairāk par 3 miljoniem euro) bija paredzēta pilnīgai telefonu tīkla un multimediju datu tīkla uzstādīšanai jaunās Tiesu pils ēkās. Turklāt papildu apropriācija (aptuveni EUR 300 000 apmērā) no 1 2. nodaļas un 2 1 0 3. posteņa “Telekomunikācijas” ļāva paaugstināt ciparu tīkla kapacitāti un redundanci, kā arī ieviest autonomu drošības tīklu, kas nebija paredzēts sākotnējās specifikācijās.

Attiecībā uz 2 1 2. pantu “Mēbeles” nedaudz vairāk par 3,3 miljoniem euro no 3,5 miljoniem, kas bija paredzēti šajā pantā, tika izlietoti vajadzīgajiem ieguldījumiem šajā jomā, lai būtu iespējama jauno ēku ekspluatācija.

3.2.3. 2 3. nodaļa – Administratīvās darbības kārtējie izdevumi

No galīgās šīs nodaļas apropriācijas EUR 3 054 265 apmērā tika izlietoti EUR 3 029 172 jeb 99,18 %.

Vairāk nekā 58 % no šīs nodaļas apropriācijām ir paredzētas šādiem diviem izdevumu veidiem:

— 2 3 0. panta “Rakstāmlietas, kancelejas preces un dažādas preces” izdevumi EUR 1 162 610,78 apmērā (izlietoti 99,85 %),

— un 2 3 6. panta “Pasta sūtījumu apmaksa” izdevumi EUR 614 991,41 apmērā (izlietoti 99,92 %).

Jāpiezīmē, ka šajā nodaļā ietaupījumi no papīra patēriņa samazinājuma ļāva segt pasta sūtījumu apmaksas izdevumu pieaugumu.

Visbeidzot attiecībā uz 2 3 8. pantu “Citi administratīvās darbības izdevumi” gandrīz 1 miljons euro no šajā pantā paredzētās 1,2 miljonu apropriācijas tika izlietots Tiesas locekļu un personāla pārcelšanās uz jaunajām ēkām izdevumiem. Tas izskaidro 2 3. nodaļas apropriācijas būtisku pieaugumu salīdzinājumā ar 2007. gadu (38,8 %).

3.2.4. 2 5. nodaļa – Sanāksmes un konferences

No galīgās šīs nodaļas apropriācijas EUR 728 340 apmērā tika izlietoti EUR 704 344 jeb 96,71 % (93,16 % 2007. gadā).

Runājot par šīs nodaļas izdevumiem, 2008. gadu īpaši iezīmēja jaunās Tiesu pils inaugurācijas ceremonija 2008. gada 4. decembrī.

3.2.5. 2 7. nodaļa – Informācija: iegāde, arhivēšana, sagatavošana un izplatīšana

No galīgās šīs nodaļas apropriācijas EUR 3 140 362 apmērā tika izlietoti EUR 3 134 393 jeb 99,81 % (99,84 % 2007. gadā).

Šīs nodaļas apropriācijas ir paredzētas šādiem diviem izdevumu veidiem, kas pilnībā attiecas uz tiesas darbu:

— 2 7 2. panta izdevumi “Izdevumi par dokumentāciju, bibliotēku un arhīviem” EUR 1 067 018 apmērā (izlietoti 99,55 %),

— un 2 7 4. panta “Sagatavošana un izplatīšana” izdevumi EUR 2 067 375 apmērā (izlietoti 99,95 %).

3.3. 3. SADAĻA – Izdevumi saistībā ar iestādes īpašajiem uzdevumiem

3 7. nodaļa – Īpaši atsevišķu iestāžu un struktūru izdevumi

Galīgajā dotācijā 3. sadaļai ietilpst tikai apropriācijas 3 7. nodaļas 3 7 1 0. postenim “Tiesas izdevumi”. 2008. gadam šīs apropriācijas apmērs bija EUR 36 600, no kuriem izlietoti EUR 11 450 jeb 31,28 %.

Šos izdevumus sedz iestāde bezmaksas juridiskās palīdzības ietvaros, kurā ietilpst advokātu honorāri un citi izdevumi. Šos izdevumus ir grūti paredzēt sakarā ar ļoti atšķirīgu budžeta izpildi katru gadu.

3.4. 10. SADAĻA – Citi izdevumi

10 0. nodaļa – Pagaidu apropriācijas

2008. gada budžetā nebija paredzēta neviena dotācija 10. sadaļai.

(1) Šī daļa ir samazināma līdz 1,7 %, ja tiek ņemti vērā ieņēmumi, kurus iespējams reinvestēt, kas saskaņā ar budžeta praksi budžeta sākumprojekta sagatavošanas laikā tiek norādīti “p.m.” veidā, bet kas tiek ņemti vērā šajā budžetā, veicot atskaitījumus uz attiecīgajiem budžeta posteņiem, lai segtu tajos minētos izdevumus.

I PIELIKUMS Pārvietojumi 2008. gada budžetā atbilstoši Finanšu regulas 22. un 24. pantam (euro) Pārvietojuma Nr. Datums No sadaļas uz sadaļu No nodaļas uz nodaļu No panta uz pantu No posteņa uz posteni No panta/posteņa Uz pantu/posteni Pārvietojumi, kas jāpaziņo budžeta lēmējinstitūcijai (saskaņā ar 22. panta 2. punktu un 24. panta 2., 3., 4. punktu): 1 18/07/2008 400 000 1 0 2. Pagaidu piemaksas 1 0 3. Pensijas 2 18/07/2008 360 000 1 2 0 0. Algas un piemaksas 1 6 1 2. Profesionālā pilnveidošanās 202 500 1 2 0 0. Algas un piemaksas 2 1 0 0. Aprīkojuma un programmatūras pirkums, darbi, apkope un apsaimniekošana 345 000 1 2 0 0. Algas un piemaksas 2 1 0 2. Ārējie pakalpojumi programmatūras un sistēmu izmantošanai, īstenošanai un apsaimniekošanai 3 21/10/2008 50 000 2 3 0. Rakstāmlietas, kancelejas preces un dažādas preces 2 3 6. Pasta sūtījumu apmaksa 4 21/10/2008 250 000 1 2 0 0. Algas un piemaksas 1 6 5 4. Bērnu mācību centrs 5 17/12/2008 500 000 1 0 0 2. Maksājumi saistībā ar stāšanos dienestā, pārcelšanu vai dienesta izbeigšanos 2 0 0 1. Īre–pirkums 325 000 1 0 9. Provizoriskā apropriācija 2 0 0 1. Īre–pirkums 2 645 000 1 2 9. Provizoriskā apropriācija 2 0 0 1. Īre–pirkums 6 17/12/2008 300 000 1 0 2. Pagaidu piemaksas 2 0 0 1. Īre–pirkums 109 000 1 0 9. Provizoriskā apropriācija 2 0 0 1. Īre–pirkums 7 17/12/2008 3 121 000 1 2 0 0. Algas un piemaksas 2 0 0 1. Īre–pirkums 8 21/11/2008 15 000 2 1 4. Tehniskās iekārtas un instalācijas 2 3 8. Citi administratīvās darbības izdevumi 30 000 2 3 0. Rakstāmlietas, kancelejas preces un dažādas preces 2 3 8. Citi administratīvās darbības izdevumi 43 000 2 7 4 1. Vispārēja rakstura publikācija 2 3 8. Citi administratīvās darbības izdevumi Apakšsumma 8 695 500 7 547 500 668 000 480 000 0 jeb 79,55 % no visiem pārvietojumiem Pārvietojumi, kas nav jāpaziņo budžeta lēmējinstitūcijai (saskaņā ar 22. panta 4. punktu): 1 12/03/2008 192 500 2 0 0 7 Telpu iekārtošana 2 0 0 8. Izmaksas pirms ēku celtniecības 2 10/06/2008 100 000 2 1 0 3 Telekomunikācijas 2 1 0 0. Aprīkojuma un programmatūras pirkums, darbi, apkope un apsaimniekošana 3 20/06/2008 710 000 1 2 0 0 Algas un piemaksas 1 2 0 4. Piemaksas, kas saistītas ar darba pienākumu pildīšanas uzsākšanu, pārcelšanu citā amatā un darba pienākumus pildīšanas izbeigšanu 4 03/11/2008 65 000 2 0 0 0 Īres maksa 2 0 0 7. Telpu iekārtošana 5 03/11/2008 98 600 2 0 0 0 Īres maksa 2 0 0 8. Izmaksas pirms ēku celtniecības 6 13/11/2008 12 000 1 6 5 0 Medicīnas dienests 1 6 5 2. Restorāni un ēdnīcas 7 08/12/2008 5 000 1 6 1 2 Profesionālā pilnveidošanās 1 6 1 0. Dažādi izdevumi saistībā ar pieņemšanu darbā 8 11/12/2008 48 000 1 4 0 4 Ierēdņu apmaiņa, prakse 1 4 0 5. Citi papildu pakalpojumi 9 11/12/2008 40 000 1 4 0 4 Ierēdņu apmaiņa, prakse 1 4 0 0. Citi pagaidu darbinieki un ārštata personas 10 10/12/2008 964 940 2 0 0 0 Īres maksa 2 0 0 1. Īre–pirkums Apakšsumma 2 236 040 0 0 0 2 236 040 jeb 20,45 % no visiem pārvietojumiem Kopā 10 931 540 7 547 500 668 000 480 000 2 236 040

II PIELIKUMS Ieņēmumu salīdzinājums pa sadaļām 2008. gadā un 2007. gadā (euro) Nodaļa Nosaukums Konstatētās tiesības 2008. gadā Konstatētās tiesības 2007. gadā Starpība Starpība % 4 0 Dažādi nodokļi un atskaitījumi 21 613 643,09 20 476 355,55 1 137 287,54 5,55 % 4 1 Iemaksas pensiju sistēmā 16 031 270,75 15 352 667,08 678 603,67 4,42 % 4. sadaļa 37 644 913,84 35 829 022,63 1 815 891,21 5,07 % 5 0 Ieņēmumi no kustamā īpašuma (preču piegāde) un nekustamā īpašuma pārdošanas 396 469,07 327 205,19 69 263,88 21,17 % 5 2 Ieņēmumi no ieguldījumiem vai piešķirtiem aizdevumiem, bankas vai citiem procentiem 134 037,41 164 489,23 –30 451,82 –18,51 % 5 5 Ieņēmumi no pakalpojumu sniegšanas un pakalpojumu veikšanas 0,00 0,00 0,00 0,00 % 5 7 Citas iemaksas un atmaksājumi saistība ar iestādes administratīvo darbību 553 102,52 399 702,32 153 400,20 38,38 % 5 8 Dažādas kompensācijas 28 888,04 34 799,41 –5 911,37 16,99 % 5. sadaļa 1 112 497,04 926 196,15 186 300,89 20,12 % 9 0 Dažādi ieņēmumi 28 551,00 170 488,00 – 141 937,00 –83,25 % 9. sadaļa 28 551,00 170 488,00 – 141 937,00 –83,25 % Pavisam kopā 38 785 961,88 36 925 706,78 1 860 255,10 5,04 %

III PIELIKUMS Ieņēmumi budžetā pa sadaļām (euro) Sadaļa Pārnesti no 2007. gada uz 2008. gadu Izmaiņas gada laikā Pārnesti no 2007. gada uz 2008. gadu pēc korekcijām Ieņēmumi no pārnestajām tiesībām % Konstatētās tiesības 2008 Ieņēmumi no tiesībām, kas konstatētas 2008. gadā % Pārnesti no 2008. gada uz 2009. gadu (1) (2) (3) = (1) + (2) (4) (4) / (3) (5) (6) (6) / (5) (3) – (4) + (5) – (6) 4 308 417,42 0,00 308 417,42 272 608,32 88,39 % 37 644 913,84 37 631 335,93 99,96 % 49 387,01 5 19 187,76 –5,00 19 182,76 17 917,35 93,40 % 1 112 497,04 1 077 580,49 96,86 % 36 181,96 9 0,00 0,00 0,00 0,00 0 % 28 551,00 28 551,00 100,00 % 0,00 Kopā 327 605,18 –5,00 327 600,18 290 525,67 88,68 % 38 785 961,88 38 737 467,42 99,88 % 85 568,97 4. SADAĻA : Ieņēmumi no personām, kas saistītas ar iestādēm un citām Kopienu organizācijām 5. SADAĻA : Ieņēmumi no iestādes administratīvās darbības 9. SADAĻA : Dažādi ieņēmumi

IV PIELIKUMS Apropriāciju izlietojuma salīdzinājums 2008. gadā un 2007. gadā (euro) Nodaļa Nosaukums Saistības 2008. gadā Saistības 2007. gadā Starpība Starpība % 1 0 Iestādes locekļi 28 131 683,65 27 224 797,50 906 886,15 3,33 % 1 2 Ierēdņi un pagaidu darbinieki 172 675 432,74 162 762 848,36 9 912 584,38 6,09 % 1 4 Citi darbinieki un ārējie pakalpojumi 13 964 180,16 12 370 922,97 1 593 257,19 12,88 % 1 6 Citi izdevumi saistībā ar iestādē strādājošajiem 3 884 970,96 3 863 815,88 21 155,08 0,55 % 1. sadaļa 218 656 267,51 206 222 384,71 12 433 882,80 6,03 % 2 0 Ēkas un papildu izdevumi 44 737 141,23 38 709 427,33 6 027 713,90 15,57 % 2 1 Informātika, aprīkojums un iekārtas: pirkums, īre un apsaimniekošana 20 112 512,05 14 353 802,46 5 758 709,59 40,12 % 2 3 Administratīvās darbības kārtējie izdevumi 3 029 172,15 2 182 329,99 846 842,16 38,80 % 2 5 Sanāksmes un konferences 704 344,23 672 545,68 31 798,55 4,73 % 2 7 Informācija: iegāde, arhivēšana, sagatavošana un izplatīšana 3 134 393,62 3 001 639,37 132 754,25 4,42 % 2. sadaļa 71 717 563,28 58 919 744,83 12 797 818,45 21,72 % 3 7 Īpaši atsevišķu iestāžu un struktūru izdevumi 11 450,27 11 762,51 – 312,24 –2,66 % 3. sadaļa 11 450,27 11 762,51 – 312,24 –2,66 % Pavisam kopā 290 385 281,06 265 153 892,05 25 231 389,01 9,52 %

V PIELIKUMS Budžeta apropriāciju izlietojums pa sadaļām (euro) Sadaļa Pārnestas no 2007. gada uz 2008. gadu Maksājumi no pārnestajām apropriācijām Anulētās apropriācijas Apropriācijas 2008. gadam Saistības 2008. gadam Līdz 31.12.2008 veiktie maksājumi Pārnestas no 2008. gada uz 2009. gadu Anulētās apropriācijas (1) (2) (3) = (1) – (2) (4) (5) (6) (7) = (5) – (6) (8) = (4) – (5) 1 3 544 641,35 2 980 571,66 564 069,69 222 070 742,00 218 656 267,51 214 955 929,32 3 700 338,19 3 414 474,49 2 9 372 458,01 8 828 072,58 544 385,43 71 970 249,00 71 717 563,28 60 800 536,35 10 917 026,93 252 685,72 3 2 000,00 2 000,00 0,00 36 600,00 11 450,27 11 408,27 42,00 25 149,73 10 0,00 0,00 0,00 0,00 0,00 0,00 0,00 0,00 Kopā 12 919 099,36 11 810 644,24 1 108 455,12 294 077 591,00 290 385 281,06 275 767 873,94 14 617 407,12 3 692 309,94 % 100 % 91,42 % 8,58 % 100 % 98,74 % 94,97 % 5,03 % 1,26 % 1. SADAĻA : Iestādē strādājošie 2. SADAĻA : Ēkas, iekārtas un dažādi darbības izdevumi 3. SADAĻA : Izdevumi saistībā ar iestādes īpašajiem uzdevumiem 10. SADAĻA : Citi izdevumi